[{"text_idx": "#000001", "text": "Koroonaviiruse levikut piirav mobiilirakendus HOIA"}, {"text_idx": "#000002", "text": "20. augustist saab Google Play ja App Store\u2019i kaudu telefoni laadida mobiilirakenduse HOIA, mis aitab rakenduse kasutajate kaasabil piirata koroonaviiruse levikut. Rakendus teavitab kasutajat, kui ta on olnud la\u0308hikontaktis koroonaviiruse kandjaga. Rakenduse kasutajate telefonid vahetavad omavahel anonu\u0308u\u0308mseid koode ning riik, rakenduse tootja ega telefoni tootja ei saa teada, kes kellega la\u0308hikontaktis oli."}, {"text_idx": "#000003", "text": "Kui mo\u0303ni rakenduse kasutaja haigestub, ma\u0308rgib ta end (st oma anonu\u0308u\u0308mse koodi) rakenduses haigestunuks ning teistele kasutajatele saadetakse teavitus vo\u0303imalikust la\u0308hikontaktist nakatunuga. Rakendus teavitab inimest juhul, kui tema telefon on olnud hiljem positiivse koroonaviiruse proovi andnud inimesele nakkusohtlikul perioodil la\u0308hemal kui 2 meetrit va\u0308hemalt 15 minutit. Samuti annab rakendus esmased suunised, kuidas edasi ka\u0308ituda. Nii suudab rakendus teavitada ka inimesi, keda nakatunu ise ei pruugi teada ega ma\u0308letada, vo\u0303imaldades neil astuda samme enda ja teiste tervise kaitseks."}, {"text_idx": "#000004", "text": "Rakenduse arendamisel on erilist ta\u0308helepanu po\u0308o\u0308ratud privaatsusele ja turvalisusele. Telefonid suhtlevad omavahel Bluetooth raadiosignaalide abil, vahetades koode, mis ei u\u0308tle rakenduse kasutajate kohta midagi. Rakenduse kaudu riigile mingit infot nakatunute vo\u0303i nende la\u0308hikontaktsete identiteedi kohta ei laeku."}, {"text_idx": "#000005", "text": "\u201eRakenduse peamine funktsioon on kasutajat teavitada, kui ta vo\u0303is olla la\u0308hikontaktis COVID-19 nakatunuga. Samas on info inimese nakatumise ja tema la\u0308hikontaktide kohta privaatne ning seda ei saa levitada. Seega vo\u0303ib o\u0308elda, et rakenduse arendamisega lahendasime omamoodi vastuolu,\u201d u\u0308tles Icefire\u2019i tarkvaraarhitekt Aleksei Bljahhin. \u201eLahendasime selle vastuolu ta\u0308nu kaasaegsele kru\u0308ptograafiale, mida rakendus kasutab.\u201d"}, {"text_idx": "#000006", "text": "Esialgu saab Hoia rakendust kasutada Eestis. Ja\u0308rgmise sammuna on kavas hakata vahetama la\u0308hikontaktsete kohta anonu\u0308u\u0308mseid koode ka piiriu\u0308leselt, et rakendust saaks kasutada nt reisides ja va\u0308lisla\u0308hetustel."}, {"text_idx": "#000007", "text": "1\ufe0f\u20e3 Sinu telefon, kus on HOIA a\u0308pp, registreerib la\u0308heduses asuvate teiste HOIA a\u0308pi kasutajate bluetoothi signaali ning vahetab sellega anonu\u0308u\u0308mseid koode."}, {"text_idx": "#000008", "text": "2\ufe0f\u20e3 Kui signaal on la\u0308hemal kui 2 meetrit ja selle kestvus va\u0308hemalt 15 minutit, salvestub telefoni la\u0308hikontakti anonu\u0308u\u0308mne kood."}, {"text_idx": "#000009", "text": "3\ufe0f\u20e3 Kui inimene annab positiivse proovi ja kinnitab selle HOIA a\u0308pis, siis kasutaja telefon vo\u0303rdleb, kas haigestunu anonu\u0308u\u0308mne kood u\u0308htib mo\u0303ne teise anonu\u0308u\u0308mse koodiga, kellega ta on olnud la\u0308hikontaktis."}, {"text_idx": "#000010", "text": "4\ufe0f\u20e3 Kui jah, siis la\u0308hikontaktne saab vastava teavituse koos tegevusjuhistega."}, {"text_idx": "#000011", "text": "PS. Anonu\u0308u\u0308mse koodi po\u0303hjal ei ole vo\u0303imalik kedagi tuvastada ning kasutaja ei saa teada, kes oli see nakatunu, kellega ta kokku puutus."}, {"text_idx": "#000012", "text": "Laadi a\u0308pp alla Google Playst vo\u0303i App Storest ja jaga seda postitust, sest mida rohkem inimesi seda rakendust kasutab, seda efektiivsem see on!"}]